**Varsinais-Suomen Bioanalyytikot ry Jäsenkirje 12.05.2024**

**Hei!**

**Hallitus haastaa kaikki jäsenet mukaan nopeaan jäsenhankintakampanjaan!**

Yhdistyksellämme on mahdollisuus saada liitolta ylimääräistä toiminta-avustusta 150€, jos saamme lisättyä jäsenmääräämme toukokuun loppuun mennessä kahdeksalla (8) uudella varsinaisen jäsenmaksun (37€) maksavalla jäsenellä.

Liittyminen tulee tapahtua toukokuun loppuun mennessä, liitto hoitaa jäsenmaksun perimisen ja sen jälkeen tiedämme, olemmeko päässeet tavoitteeseen.

**BONUS!**

Lisätään kiinnostusta jäsenhankintaan sillä, että yhdistys lupaa palkita nykyisen jäsenemme, joka hankkii uuden jäsenen, että myös tämän uuden jäsenen! Yhdistyksen hallitus päättää palkkiosta, kun/jos saamme liitolta tiedon tavoitteeseen pääsystä.

Pyydämme jäsentä ja hankkimaansa uutta jäsentä lähettämään asiasta tiedon myös meille 31.5.24 mennessä osoitteeseen [bioanalyytikot@gmail.com](mailto:bioanalyytikot@gmail.com)

**Kysy työkaverilta, onko hän tietoinen liitostamme ja yhdistyksestämme ja mukavasta toiminnastamme!**

Liittyminen liiton nettisivujen kautta [www.bioanalyytikkoliitto.fi](http://www.bioanalyytikkoliitto.fi) ,etusivun painike ’liity jäseneksi’

Jäsenedut löydät myös nettisivuilta ja liiton some-sivustoilta.

**MUISTATHAN ILMOITTAUTUA KEVÄISELLE PIKNIKILLE!**

**KE 29.5.24 PUISTO-PIKNIKILLE PORUKALLA – MALJA KEVÄÄLLE!**

Kokoonnutaan perinteisesti Turun Linnan puiston nurmelle klo 16.30 alkaen. Jokainen voi nauttia omista eväistä, mutta yhdistyskin tarjoaa pientä purtavaa ja juotavaa. Tule mukaan nostamaan malja keväälle, tapaamaan kollegoja ja vaihtamaan kuulumisia. Pientä ohjelmaakin on tiedossa.

Puistoonhan sopivat kaikki, joten perheenjäsenetkin ovat tervetulleita pienimpiä myöten!

Tarjoilujen vuoksi jäsenten ilmoittautumiset yhdistyksen postiin [bioanalyytikot@gmail.com](mailto:bioanalyytikot@gmail.com) 27.5.24 mennessä.

\*säävaraus\*